*Par atklāta konkursa “Apakšstaciju elektroiekārtu iegāde”*

*(ID Nr. RS/2021/69) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums:*

*Kas veiks iekārtu uzstādīšanu, releju aizsardzības iestatīšanu un testēšanu, loģisko funkciju programmēšanu, SCADA sistēmas programmēšanu ar relejiem? Ražotāji var piedāvāt šo darbu veikšanu, bet par papildu samaksu.*

Atbilde: paskaidrojam, ka iekārtu uzstādīšanu, releju aizsardzības iestatīšanu un testēšanu, loģisko funkciju programmēšanu, SCADA sistēmas programmēšanu ar relejiem veiks pats Pasūtītājs.

*Jautājums: Lūdzam precizēt kādi darbi ir paredzēti ražotāju speciālistiem pirms iekārtu ekspluatācijas uzsākšanas? Kādus darbus ietver montāžas savienojumu vietu pārbaude un iekārtu sagatavošana drošai sprieguma padošanai?*

Atbilde: paskaidrojam, ka iekārtu ražotāja speciālistam būs jāierodas objektā, kad iekārtas tiks nokomplektētas un samontētas pilnā apjomā. Specialistam pirms vidsprieguma padošanas un iekārtu ekspluatācijas uzsākšanas ir jāveic:

-           Iekārtu ligzdu savstarpējās savienošanas pārbaudi, ņemot vēra ražotāja nosacījumus.

-           Pievienoto spēka kabeļu un kopņu savienošanas pārbaudi atbilstoši ražotāja elektriskajai shēmai.

-           Vadības ķēžu elektrisko savienojumu pārbadi atbilstoši ražotāja elektriskajai shēmai.

-           Kontrolvadības izpildmehānismu (vadības releju, PLC kontrolleru u.c.) darbības pārbaudi.

-           Iekārtu visu aizsardzības sistēmu pārbadi, imitējot aizsardzības iemesla izraisītāja nostrādi.

Pēc minēto darbību veikšanas un iekārtu ieslēgšanas, specialistam ir jāveic iekārtu darbības novērošana normālajā slodzes režīmā, ar mērķi pārliecināts par stabilu un normālu iekārtu darbību.

*Jautājums: Vai ir jāveic mērmaiņu verificēšana Latvijas laboratorijā?*

Atbilde: pirmreizējā iekārtu verifikācija ir jāveic atbilstoši Ministru kabineta 2014.gada 14.oktobra noteikumiem Nr.624 “Noteikumi par mērīšanas līdzekļu metroloģiskās kontroles kārtību un pirmreizējās verificēšanas atzīmēm”.

*Jautājums: Lūdzam norādīt vai iepirkuma 3. daļā prasītās Kabeļu pievienojumu sadalnes ar vienu (diviem) atdalītājiem tiks uzstādītas telpās vai ārpus tām.*

Atbilde: paskaidrojam, ka kabeļu pievienojumu sadalēm ir jābūt ar aizsardzības pakāpi IP43 un paredzētam uzstādīšanai ārtelpās.

*Jautājums: Kāda ražotāja releji var tikt izmantoti vidējā sprieguma slēgiekārtās? Schneider Electric šobrīd ir ļoti ilgi piegādes termiņi, kas var ietekmēt iekārtu piegādes laiku. Varam piedāvāt ABB, Arcteq, Mupasz vai Elekrtometal-Energetyka.*

Atbilde: Var tikt izmantoti jebkura ražotāja piedāvātie releji, ja tie atbilst tehniskās specifikācijas izvirzītajām prasībām.

Iepirkumu komisijas priekšsēdētāja vietnieks Sergejs Gusevs